Գիդո Ռոդրիգես

Գիդո Ռոդրիգես (, ), արգենտինացի ֆուտբոլիստ, «Ռեալ Բետիս» ակումբի և Արգենտինայի հավաքականի կիսապաշտպան, 2022 թվականի աշխարհի չեմպիոն։

Ակումբային կարիերա 

Ռոդրիգեսը «Ռիվեր Փլեյթ» ակումբի սան է։ 2014 թվականի հոկտեմբերի 10-ին Արիգենտինայի գավաթի մրցախաղում «Ռասարիո Սենտրալ» ակումբի դեմ խաղում Գիդոն նորամուտ է ունեցել հիմնական կազմում։ Երեք օր անց «Նյուելս Օլդ Բոյզ» ակումբի դեմ խաղում նորամուտ է ունեցել Արգենտինայի ֆուտբոլի առաջնությունում։ Իր մեկնարկային մրցաշրջանում Ռոդրիգեսը օգնել է ակումբին զբաղեցնել երկրորդ տեղը մրցաշրջանում և ստանալ Հարավամերիկյան գավաթը։ 2015 թվականի հուլիսի 18-ին «Ատլետիկո Ռաֆաելա» ակումբի դեմ խաղում խփել է առաջին գոլը «Ռիվեր Փլեյթ»-ի կազմում։

2016 թվականի սկզբին խաղային պրակտիկա ստանալու համար Գիդոն վարձակալության իրավունքով տեղափոխվել է «Դեֆենսա և Խուստիսիա»։ Փետրվարի 7-ին «Ունիոնա» ակումբի դեմ խաղում նորամուտ է ունեցել նոր թիմի կազմում։

Վարձակալության ավարտից հետո Ռոդրիգեսը վերադարձել է «Տիխուանու» ակումբ։ Հուլիսի 16-ին «Մոնարկաս Մորելիա» ակումբի դեմ խաղում նորամուտ է ունեցել Մեքսիկայի ֆուտբոլի առաջնությունում։ Հուլիսի 25-ին «Պուեբլա» ակումբի դեմ խաղում Գիդոն խփել է իր առաջին գոլը «Տիխուանու» ակումբի կազմում։ 2017 թվականի ամռանը Ռոդրիգեսը տեղափոխվել է մայրաքաղաքային «Ամերիկա» ակումբ։ Տրանսֆերի գումարը կազմել է 7 մլն եվրո։ Հուլիսի 30-ին «Պաչուկա» ակումբի դեմ խաղում նորամուտ է ունեցել նոր թիմի կազմում։ Նոյեմբերի 20-ին «Սանտոս Լագունա» ակումբի դեմ խաղում Գիդոն նորամուտ է ունեցել «Ամերիկա» ակումբի կազմում։ 2018 թվականին օգնել է ակումբին հաղթել առաջնությունը, իսկ մեկ տարի անց նվաճել է Մեքսիկայի գավաթը։

2020 թվականի հունվարին Ռոդրիգեսը տեղափոխվել է Իսպանիայի «Ռեալ Բետիս» ակումբ։ Տրանսֆերի գումարը կազմել է 9 մլն եվրո։ Հունավարի 19-ին «Ռեալ Սոսիեդադ» ակումբի դեմ խաղում նորամուտ է ունեցել Լա լիգայում։ Հուլիսի 8-ին «Օսասունա» ակումբի դեմ խաղում Գիդոն խփել է առաջին գոլը «Բետիս» ակումբի կազմում։ 2022 թվականին օգնել է ակումբին գրավել Իսպանիայի գավաթը։

Միջազգային կարիերա 
2017 թվականի հունիսին 9-ին Բրազիլիայի ֆուտբոլի ազգային հավաքականի դեմ ընկերական խաղում Ռոդրիգեսը նորամուտ է ունեցել Արգենտինայի ֆուտբոլի ազգային հավաքականի կազմում։

2019 թվականի ամռանը Ռոդրիգեսը մասնակցել է Բրազիլիայի 2019 թվականի Ամերիկայի գավաթին։ Մրցախաղում նա խաղացել է Կոլումբիայի հավաքականի դեմ։

2021 թվականին Ռոդրիգեսը գրավել է Ամերիկայի գավաթը։ Խաղացել է Բոլիվիայի, Պարագվայի, Էկվադորի, Կոլումբիայի, Ուրուգվայի և Բրազիլիայի թիմերի դեմ խաղերում։ Ուրուգայցիների դեմ խաղում Գիդոն խփել է իր առաջին գոլը ազգային թիմի կազմում։

Գոլեր Արգենտինայի հավաքականի կազմում

Ձեռքբերումներ 

Թիմային

 «Ռիվեր Փեյթ»
 Հարավամերիկյան գավաթի գավաթակիր՝ 2014

 «Ամերիկա» (Մեքսիկա)
 Մեքսիկայի ֆուտբոլի առաջնության հաղթող՝ 2018
 Մեքսիկայի Գավաթի գավաթակիր՝ Կլաուսուրա 2019

 «Ռեալ Բետիս»
 Իսպանիայի գավաթի գավաթակիր՝ 2021/2022

Միջազգային

 Արգենտինա
 Ֆուտբոլի աշխարհի առաջնություն 2022՝ աշխարհի չեմպիոն 
 Ֆուտբոլի Ամերիկայի գավաթ՝ գավաթակիր 
 Ֆինալիսիմա 2022՝ հաղթող

Ծանոթագրություններ 

Ռիվեր Փլեյթի ֆուտբոլիստներ
Ռեալ Բետիսի ֆուտբոլիստներ
Արգենտինացի ֆուտբոլիստներ
Արգենտինայի հավաքականի ֆուտբոլիստներ
Ֆուտբոլի աշխարհի չեմպիոններ
Լա Լիգայի ֆուտբոլիստներ
Ֆուտբոլի կիսապաշտպաններ